**Ādažu novada domes**

**iepirkuma**

**„Ādažu novada domes laikraksta “Ādažu Vēstis” drukāšana”**

**(ID.Nr.ĀND 2016/172)**

iepirkuma komisijas sēdes

# **PROTOKOLS Nr.05-30-2016/172-4**

|  |  |
| --- | --- |
| Ādažos | **2016. gada 6.decembrī** |

## **Sēde sākās:**

## Komisijas priekšsēdētājs atklāj sēdi plkst. 10:00

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi:  Komisijas sekretāre: | Artis Brūvers  Everita Kāpa  Valērijs Bulāns  Uģis Dambis  Rita Šteina  Alīna Liepiņa |

**Komisijas izveides pamats:**

Ādažu novada domes 2013.gada 24.septembra lēmums Nr. 215. un Ādažu novada domes 2014.gada 28.jūlija ārkārtas domes sēdes lēmums Nr. 17§ 2.

**Darba kārtībā:**

Izmaiņu akceptēšana iepirkuma „Ādažu novada domes laikraksta “Ādažu Vēstis” drukāšana” (ID.Nr.ĀND 2016/172) rezultātā noslēgtajā līgumā Nr.JUR 2016-08/675.

**Darba gaita:**

1. A. Brūvers atgādina, ka 2016.gada 26.augustā komisija pieņēma lēmumu piešķirt līguma slēgšanas par avīzes “Ādažu Vēstis” drukāšanu SIA “Veiters Korporācija” (kopējā līgumcena 24 mēnešiem - 22 716.00 EUR bez PVN), kā rezultātā ar izpildītāju tika noslēgts līgums Nr.JUR 2016-08/675.
2. A.Brūvers ziņo par Ādažu novada domes Sabiedrisko attiecību vadītājas Monikas Grieznes iesniegumu, kurā lūgts veikt grozījumus ar SIA “Veiters Korporācija” noslēgtajā līgumā, no 2017.gada 1.janvāra palielinot kopējo avīzes tirāžu par 150 eksemplāriem, jo Ādažu novadā ekspluatācijā pieņemtas divas jaunas daudzdzīvokļu ēkas (Ūbeļu ielā 15 -74 dzīvokļi, Ausekļu ielā 2, Baltezerā – 48 dzīvokļi), kā arī ekspluatācijā nodotas 37 jaunas privātmājas.
3. Komisija apspriež, ka konkrēto grozījumu ietvaros pakalpojuma apjoma palielinājums (tirāžas palielināšana par 150 eksemplāriem, sākot ar 2017.gada janvāri un līdz līguma termiņa beigām 2018.gada septembrī) veido līgumcenas pieaugumu par 474.49 EUR (bez PVN), kas ir līdzvērtīgs 2.09% no līgumcenas. Komisija apspriež, ka konkrētie grozījumi nevarētu tikt uzskatīti par būtiskiem, jo tie nebūtu ietekmējuši iepirkuma „Ādažu novada domes laikraksta “Ādažu Vēstis” drukāšana” (ID.Nr.ĀND 2016/172) rezultātu arī gadījumā, ja būtu bijuši zināmi iepirkuma procedūras gaitā – nemainītos ieinteresēto pretendentu loks vai vērtēšanas gaitā pieņemtie lēmumi.
4. Ņemot vērā visu apspriesto, komisija secina, ka Ādažu novada domes ar SIA “Veiters Korporācija” noslēgtā līguma (JUR 2016-08/675) grozījumi ir akceptējami saskaņā ar Publisko iepirkumu likuma 67.¹ panta pirmās daļas 1.punkta noteikumiem.

**Komisija vienbalsīgi nolemj:**

1. **Akceptēt ar SIA “Veiters Korporācija noslēgtā līguma (JUR 2016-08/675) grozījumus, veicot tirāžas palielināšanu par 150 eksemplāriem, sākot ar 2017.gada janvāri un līdz līguma termiņa beigām 2018.gada septembrī, palielinot līguma kopējo līgumcenu par 474.49 EUR (bez PVN), nemainot vienību cenas.**
2. **E.Kāpai sagatavot līguma grozījumu projektu un saskaņojot to ar pusēm;**
3. **A.Liepiņai publicēt Ādažu novada domes mājaslapā veiktos līguma labojumus.**

**Sēdi slēdz:**

Komisijas priekšsēdētājs sēdi slēdz plkst. 11:00.

**Pielikumā:**

1. M.Grieznes iesniegums.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

\_\_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

Komisijas sekretāre: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa